**Minimālās prasības**

**Latvijas čempionātu rīkotājiem**

**Latvijas čempionāts krostriatlonā**

Sacensības jārīko saskaņā ar spēkā esošajiem Pasaules triatlona noteikumiem <https://triathlon.org/about/downloads/category/competition_rules>

Minimālās un nepieciešamās prasības ir norādītas zemāk. Būtisku izmaiņu veikšanai, kas var Ietekmēt sacensību drošību, starta laikus, trases specifikācijas un rezultātus, sacensību organizatoriem jāsaskaņo ar GT (LTF nominētais galvenais tiesnesis). Par GT nominēšanu sazināties un rakstīt LTF Tiesnešu komitejas vadītājai Evitai Leitānei [evita.leitane@triatlons.lv](mailto:evita.leitane@triatlons.lv).

Sacensības, kas notiek bezceļa apstākļos (neasfalta segums, kalnains reljefs utt.) sacensību distances var būt samazinātas par 30-40% katrā disciplīnā.

**Reģistrācija**

**Latvijas čempionāta** drīkst startēt tikai sportisti ar LTF licenci un citu valstu pilsoņi uzrādot savas NF triatlona licenci. Citu valstu pilsoņi netiek apbalvoti LČ kopvērtējumā.

**Latvijas atklātajā čempionāta** drīkst startēt tikai sportisti ar LTF licenci un citu valstu pilsoņi uzrādot savas NF triatlona licenci. Citu valstu pilsoņi tiek apbalvoti un var iegūt LČ titulu.

Minimālais vecums distances dalībniekiem : atkarīgs no distances, nosaka GT, bet ne jaunāks par 15 gadiem (dalībnieka vecums tiek noteikts pamatojoties uz to, cik vecs viņš ir kalendārā gada beigās). Sacensību dalībnieku reģistrācijai jābūt atvērtai ne vēlāk kā 2 mēnešus līdz konkrētajām sacensībām

**Vecuma grupas un to sadalījums sacensību vērtējums**

|  |  |  |  |
| --- | --- | --- | --- |
| Vecuma grupa | Sportista vecums | Vērtējums | |
| Kopvērtējums, | Vecuma grupa |
| F9, M9,     bērni E | 8-9 |  | X |
| F11, M11, bērni D | 10-11 |  | X |
| F13, M13, bērni C | 12-13 |  | X |
| F15, M15, jaunieši B | 14-15 | X | X |
| F17, M17, jaunieši A | 16-17. | X | X |
| F19, M19, juniori | 18-19 | X | X |
| F, M | 20-39 | X | X |
| F40, M40, vecuma grupa | 40-49 | X | X |
| F50, M50, vecuma grupa | 50-59 | X | X |
| F60, M60, vecuma grupa | 60-69 | X | X |
| F70, M70, vecuma grupa | 70. un vecāki/-as |  | X |

Sacensībām netiek pielaisti Krievijas un Baltkrievijas sportisti.

**Peldēšana trase**

1. Maksimālais apļu skaits – 1 līdz 2 apļi;

2. Peldēšanas trase jāiekārto pretēji pulksteņrādītāja virzienam, ja vien nav ieteikts citādi;

3. Peldēšanas starts: no pontona, no ūdens, kad sportisti rindā pieķeras pie nekustīga objekta vai no pludmales;

4. Lai nodrošinātu minimālās drošības prasības ūdenī, uz 50 sportistiem nepieciešams

1 glābējs;

5. Peldēšanas kursa mērīšanu var veikt ar lāzeru vai GPS. Trases garums līdz 1500m.

Novirze pieļaujama 30-40%, tikai ja GT to atļauj.

6. Trases pagriezieniem nevajadzētu būt šaurākiem par 90 grādiem;

7. Peldēšanas trasi jāapstiprina GT.

**Tranzīta zona**

1. Tranzīta zonai jābūt norobežotai ar žogiem, piekļuve tranzītzonai tikai sportistiem uzrādot starta numuru;

2. Tranzīta zonai jābūt noklātai ar paklāju no peldēšanas trases izejas līdz tranzītzonas beigu līnijai;

3. Sākuma līnijai jābūt atzīmētai ar zaļu līniju, līnijas platums ir 0,4 m;

4. Beigu līnijai jābūt atzīmētai ar sarkanu līniju, līnijas platums ir 0,4 m

5. Sākuma/beigu līnijām jābūt ne tuvāk par 5 m un ne tālāk par 10 m no pēdējā velosipēda tranzīta zonā;

**Velo trase**

1. Velo trases garums līdz 40 km.

2. Velo trases apļu skaits: no 4 līdz 8. Mērīts ar GPS. Ir pieļaujama 30-40% novirze, ja GT to atļauj .

3. Jānodrošina numura uzlīmes uz velosipēda un ķiveres.

**Skriešanas trase**

1. Skriešanas trases garums līdz 10 km. Ir pieļaujama 30-40% novirze, ja GT to atļauj;

2. Trases apļu skaits - no 3 līdz 4;

3. Skriešanas trases apļa beigās jābūt soda izciešanas vietai (penalty box);

4. Skriešanas trasē jābūt 1 dzirdināšanas punktam uz 2,5km, kā arī atzīmētai atkritumu zonai;

5. Finiša arkai jābūt vismaz 3m platumā un 2,75m augstumā.

7. Jānodrošina numurs skriešanai.

8. Jānodrošina video reģistrācija finišā.

**Sacensību rezultāti.**

Sacensību rezultāti jāfiksē ar laika čipiem un jābūt rezultātu tiešraidei internetā un sacensību centrā.

Rezultāti jāuzrāda šādā formātā (un secībā):

• Pozīcija

• Vārds, Uzvārds

• Vecuma grupa

• Klubs (ja piemērojams)

•Pozīcija vecuma grupā

• Dalībnieka numurs

• Kopējais laiks

• Peldēšana

• T1

• Velosipēds

• T2

• Skriešana

**Izdruka sacensībās pie informācijas stenda** (kopvērtējums vienādās distancēs).

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Position** | **First**  **Name** | **Last**  **Name** | **A/G** | **Club,**  **city** | **Position**  **A/G** | **Race**  **Number** | **Total**  **Time** | **Segment**  **1** | **T1** | **Segment**  **2** | **T2** | **Segment**  **3** |
| **1** | **AAA** | **AAA** | **M** | **Tri Kan** | **1** | **3** | **00:34:50** | **00:10:00** | **00:01:00** | **00:11:00** | **00:00:50** | **00:12:00** |
| **2** | **BBB** | **BBB** | **F** | **individual** | **1** | **5** | **00:35:01** | **00:10:01** | **00:01:00** | **00:11:00** | **00:01:00** | **00:12:00** |
| **3** | **CCC** | **CCC** | **M40** | **Rīga** | **1** | **1** | **00:35:01** | **00:10:02** | **00:01:00** | **00:11:00** | **00:01:00** | **00:12:00** |
| **DNF** | **DDD** | **DDD** | **F** | **BTK** | **2** | **23** | **DNF** | **00:10:04** | **00:01:00** | **00:11:00** | **00:01:00** | **00:00:00** |
| **DNS** | **EEE** | **EEE** | **M19** | **Triatlona**  **akadēmija** | **1** | **80** | **DSQ** | **00:10:03** | **00:01:00** | **00:11:00** | **00:01:00** | **00:12:00** |
| **DSQ** | **FFF** | **FFF** | **F50** | **DTC Jaunība** | **1** | **14** | **DNS** | **00:00:00** | **00:00:00** | **00:00:00** | **00:00:00** | **00:00:00** |

**Vienas dienas (24 h) laikā pēc sacensībām rezultāti ir jānosūta LTF Excel formātā,**

**e-pasts:** [**triatlons@triatlons.lv**](mailto:triatlons@triatlons.lv)

**Rezultātu piezīmēs jāiekļauj:**

• Galvenā tiesneša vārds, uzvārds

• Distances: peldēšana, riteņbraukšana, skriešanas trases garums un apļu skaits

• Ūdens un gaisa temperatūra. Hidrotērpu lietošana: atļauts, neatļauts

**Sacensību centrs**

* Redzamā vietā jāizvieto sacensību nolikums un trašu shēmas (peldēšanas, velo, skriešanas trases un tranzītzona).
* Jāizvieto rezultāti 30 minūšu laikā pēc pēdējā finišētāja
* Sacensību dalībnieku vietām uz velo stieņiem, vai sacensībā izlietoto mantu kastēm, jābūt marķētām ar dalībnieku numuriem.

**Medicīna**

Sacensību centrā jānodrošina medicīniskā palīdzība. Sacensību organizatoriem pēc pirmā pieprasījuma jānodrošina tūlītēju NMP brigādes ierašanos notikuma vietā( peldēšanas, velo un skriešanas trasēs).

**Reklāma**

Sacensību organizatori un LTF vienojas, ka:

• Sacensību statuss būs redzams oficiālajā sacensību nosaukumā

Piemēram: Alūksnes triatlons, Latvijas čempionāts sprinta distancē

•Jānodrošina sacensību pašreklāma visu pieteikšanos periodu : soctīklos, pašvaldības avīzēs……

•Jāizvieto LTF reklāmas bāneri sacensību norises vietā.

**Programma**

• Sacensībās vīriešiem un sievietēm jāstartē atsevišķi, izņemot gadījumus, ja maza dalībnieku skaita dēļ grupas tiek apvienotas, kas ir jāsaskaņo ar GT.

**Nolikums**

Sacensību organizatoriem jāuzrāda LČ nolikums GT ne vēlāk kā 4 mēnešus pirms konkrētajām sacensībām saskaņošanai. Jābūt publicētam LTF mājas lapā un sacensību mājas lapā vai sociālajos portālos ne vēlāk kā 3 mēnešus pirms konkrētajām sacensībām.

**Apbalvošana**

Sacensību organizatoriem jānodrošina naudas balvas pirmo trīs vietu ieguvējiem kopvērtējumā sieviešu un vīriešu konkurencē vismaz sekojošā apmērā un attiecībā:

1. vieta - 150 EUR

2. vieta - 100 EUR

3. vieta – 50 EUR

**Sacensību organizatoriem LTF pēc nepieciešamības var nodrošināt:**

• Galvenā tiesneša un tiesnešu komitejas vadītāja konsultācijas, gatavojoties sacensībām un norises vietā.

• Bojas 3 gab.

• Soda dēlis (Penalty box)

• Finiša līnija

• Velo novietošanas stieņi

• Galveno tiesnesi, kura izdevumus apmaksā LTF

• Čempionāta uzvarētājiem un godalgoto vietu ieguvējiem medaļas

• Zilos paklājus

• Pasākuma publicēšana LTF mājas lapā, Facebook

• LTF reklāmas bānerus